UNIQ ดี๊ด๊าโครงการรถไฟฟ้าสายสีแดงคืบหน้า Q2 กำไรอื้อซ่ากว่า 150 ลบ.
UNIQ ดี๊ด๊าโครงการรถไฟฟ้าสายสีแดงคืบหน้า Q2 กำไรอื้อซ่ากว่า 150 ลบ.เพิ่มขึ้น 81% จากปีก่อนมีกำไร 86.55 ลบ.ขณะที่ 6 เดือนแรกมีกำไร 309.42 ลบ.เพิ่มขึ้น 47% จากปีก่อนมีกำไร 209.92 ลบ.
14 ส.ค. 2558

บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 156.28 ล้านบาท หรือมีกำไรสุทธิ 0.145 บาทต่อหุ้น เพิ่มขึ้น 81% จากช่วงเดียวกันของปีก่อนที่มีกำไรสุทธิ 86.55 ล้านบาท หรือมีกำไรสุทธิ 0.111 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 309.42 ล้านบาท หรือมีกำไรสุทธิ 0.286 บาทต่อหุ้น เพิ่มขึ้น 47% จากช่วงเดียวกันของปีก่อนที่มีกำไรสุทธิ 209.92 ล้านบาท หรือมีกำไรต่อสุทธิ 0.269 บาทต่อหุ้น
โดยผลการดำเนินงานที่มีกำไรเพิ่มขึ้น  เนื่องจากบริษัทมีความคืบหน้าในการก่อสร้างโครงการรถไฟฟ้าสายสีแดงสัญญาที่ 1 งานโยธาสำหรับสถานีกลางบางซื่อและศูนย์ซ่อมบำรุง รวมถึงมีการควบคุมค่าใช้จ่ายอย่างมีประสิทธิภาพ